**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 25. sjednice Upravnog vijeća**

**Doma zdravlja Karlovac, održane dana**

**27. veljače 2020.**

**Karlovac, veljača 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-352/2-20**

**Karlovac, 27. veljače 2020. godine**

**Z A P I S N I K**

s **25. sjednice** Upravnog vijeća Doma zdravlja Karlovac, održane dana 27. veljače 2020. godine s početkom u 14.00 sati u sali za sastanke Doma zdravlja Karlovac, Dr. Vladka Mačeka 48, Karlovac.

Poziv s materijalima za 25. sjednicu Upravnog vijeća Doma zdravlja Karlovac dostavljen je članovima Upravnog vijeća putem dostavljača dana 24. veljače 2020. godine (Dostavnica Broj: 12-352/20)

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika s 24. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec siječanj 2020. godine
3. Donošenje Odluka o zahtjevu za zakup poslovnog prostora
4. Utvrđivanje potrebe zapošljavanja

1. Donošenje Odluke o prihvatu donacije
2. Donošenje Odluke o raspisivanju natječaja za imenovanje ravnatelja Doma zdravlja Karlovac, na mandat od 4 godine
3. Usvajanje Izvješća o izvršenju Financijskog plana za 2019. godinu s obrazloženjem

Izvjestitelj: Tatjana Šterk-Tudić, mag.

1. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

Usvaja se Zapisnik sa 24. sjednice Upravnog vijeća Doma zdravlja Karlovac održane dana 31. siječnja 2020. godine.

**Točka 2.**

Usvaja se Izvješće o financijskom poslovanju Doma zdravlja Karlovac za mjesec siječanj 2020. godine koje se nalazi u prilogu ove Odluke i čini njezin sastavni dio.

**Točka 3.**

Radnici Heli Puljić, dr. med. dent., iz Zagreba, Ulica grada Mainza 14, OIB 79772086998, daje se u zakup poslovni prostor na adresi Gaje Petrovića 2, Karlovac, ukupne površine 52,79 m2 za obavljanje djelatnosti dentalne zdravstvene zaštite u mreži javnozdravstvene službe, koju je u istom prostoru do sada obavljala u Domu zdravlja Karlovac.

Temeljem ove Odluke s imenovanom će se sklopiti Ugovor o zakupu poslovnog prostora sukladno kriterijima iz Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Na ovu Odluku suglasnost daje Županijska skupština Karlovačke županije.

Ova Odluka stupa na snagu danom donošenja, a primjenjuje se po dobivenoj suglasnosti Županijske skupštine Karlovačke županije.

**O b r a z l o ž e n j e**

Radnica Hela Puljić, dr. med. dent., podnijela je 03. veljače 2020. godine Upravnom vijeću temeljem članka 268. Zakona o zdravstvenoj zaštiti (NN br. 100/18 i 125/19) Zahtjev za donošenje Odluke o zakupu poslovnog prostora iz članka 1. ove Odluke, a radi obavljanja djelatnosti u privatnoj praksi u ordinaciji.

U provedenom postupku utvrđeno je da imenovana radnica ispunjava opće uvjete iz točke V. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), a temeljem točke VI. ostvaruje 55 bodova.

Sukladno članku 268. stavku 7. Zakona o zdravstvenoj zaštiti (Narodne novine, br. 100/18 i 125/19) ova Odluka se dostavlja na suglasnost Županijskoj skupštini Karlovačke županije.

Slijedom navedenog odlučeno je kao u dispozitivu ove Odluke.

Na temelju članka 264. stavka 2. i 4. Zakona o zdravstvenoj zaštiti (Narodne novine, broj 100/18 i 125/19) i članka 19. Statuta Doma zdravlja Karlovac, Upravno vijeće Doma zdravlja Karlovac jednoglasno s pet glasova ZA donosi sljedeće odluke:

O D L U K A

Članak 1.

Jadranki Višnić, dr. med. spec., OIB 68036147888, daje se u zakup poslovni prostor na adresi Dr. Vladka Mačeka 48, Karlovac, ukupne površine površine 82,53 m2, za obavljanje zdravstvene djelatnosti obiteljske (opće) medicine u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Ova Odluka stupa na snagu danom donošenja.

O b r a z l o ž e n j e

Jadranka Višnić, dr. med. spec., OIB 68036147888, dosadašnji zakupac poslovnog prostora Doma zdravlja Karlovac u kojem je obavljala djelatnost obiteljske (opće) medicine, podnijela je 19.02.2020. godine Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (NN br. 100/18 i 125/19) Zahtjev za donošenje Odluke o zakupu poslovnog prostora radi obavljanja djelatnosti u privatnoj praksi u ordinaciji. U poslovnom prostoru iz članka 1. ove Odluke, imenovana će obavljati djelatnost obiteljske (opće) medicine.

Slijedom navedenog odlučeno je kao u dispozitivu ove Odluke.

O D L U K A

Članak 1.

Vesni Kljajo, dr. med. spec. ginekologije i opstetricije, OIB 69324842193, daje se u zakup poslovni prostor na adresi Dr. Vladka Mačeka 48, Karlovac, ukupne površine 98,05 m2 , za obavljanje zdravstvene djelatnosti zdravstvene zaštite žena u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Ova Odluka stupa na snagu danom donošenja.

O b r a z l o ž e n j e

Vesna Kljajo, dr. med. spec. ginekologije i opstetricije, OIB 69324842193, dosadašnji zakupac poslovnog prostora Doma zdravlja Karlovac u kojem je obavljala djelatnost zdravstvene zaštite žena, podnijela je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (Narodne novine, broj 100/18 i 125/19) Zahtjev za sklapanje ugovora o zakupu poslovnog prostora radi obavljanja djelatnosti u privatnoj praksi u ordinaciji. U poslovnom prostoru iz članka 1. ove Odluke, imenovana će obavljati djelatnost zdravstvene zaštite žena.

Slijedom navedenog odlučeno je kao u dispozitivu ove Odluke.

O D L U K A

Članak 1.

Berislavu Kekiću, dr. med. spec. ginekologije i opstetricije, OIB 73847230579, daje se u zakup poslovni prostor na adresi Dr. Vladka Mačeka 48, Karlovac, ukupne površine 105,13m2, za obavljanje zdravstvene djelatnosti zdravstvene zaštite žena u privatnoj praksi, a u kojem je do sada obavljao istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanim iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Ova Odluka stupa na snagu danom donošenja.

O b r a z l o ž e n j e

Berislav Kekić, dr. med. spec. ginekologije i opstetricije, OIB 73847230579, dosadašnji zakupac poslovnog prostora Doma zdravlja Karlovac u kojem je obavljao djelatnost zdravstvene zaštite žena, podnio je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (Narodne novine, broj 100/18 i 125/19) Zahtjev za sklapanje ugovora o zakupu poslovnog prostora radi obavljanja djelatnosti u privatnoj praksi u ordinaciji. U poslovnom prostoru iz članka 1. ove Odluke, imenovani će obavljati djelatnost zdravstvene zaštite žena.

Slijedom navedenog odlučeno je kao u dispozitivu ove Odluke.

**Točka 4.**

Utvrđuje se potreba zapošljavanja:

1. Doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine, jednog izvršitelja/ice na neodređeno vrijeme.

Ova Odluka stupa na snagu danom donošenja.

O b r a z l o ž e n j e

Tea Vukušić, dr. med., nositeljica tima u ordinaciji opće medicine na adresi Gaje Petrovića 2, Karlovac, zbog odlaska na specijalizaciju u drugu zdravstvenu ustanovu, podnijela je Domu zdravlja Karlovac Zahtjev za sporazumni raskid ugovora o radu zbog početka specijalizacije u drugoj zdravstvenoj ustanovi, temeljem kojeg je s imenovanim sklopljen Sporazum o prestanku Ugovora o radu zaključno s danom 11.03.2020. godine.

Stoga je nužno primiti u radni odnos doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine na adresi Gaje Petrovića 2, Karlovac nakon prestanka rada Tee Vukušić, dr. med..

Sukladno navedenom, donosi se Odluka kao u dispozitivu.

**Točka 5.**

Prihvaća se donacija trgovačkog društva Belupo lijekovi i kozmetika d.d., Koprivnica, Ulica Danica 5, OIB 74181493335, vrijednosti 3.500,00 kn za pokriće troškova sudjelovanja Snježane Šlat, dr. med. spec. na stručnom skupu za liječnike obiteljske medicine „Prvo je zdravlje„ koji organizira navedeno trg. društvo u Splitu od 28.02. do 1.3.2020. godine.

Ova Odluka stupa na snagu danom donošenja.

**Točka 6.**

Odobrava se raspisivanje Natječaja za imenovanje ravnatelja DOMA ZDRAVLJA KARLOVAC, na mandat od četiri godine.

Uvjeti: završen preddiplomski i diplomski sveučilišni studij ili integrirani preddiplomski i diplomski sveučilišni studij te najmanje pet godina radnog iskustva u struci.

Rok za podnošenje prijave je 8 dana od dana objave natječaja.

Prijave s dokumentacijom o ispunjavanju uvjeta podnose se u zatvorenoj omotnici na adresu Doma zdravlja Karlovac, Dr. Vladka Mačeka 48, Karlovac, s naznakom “Natječaj za ravnatelja - ne otvarati”.

Uz vlastoručno potpisanu prijavu na natječaj kandidati su dužni priložiti:

* životopis
* dokaz o završenom preddiplomskim i diplomskom sveučilišnom studiju ili integriraniom preddiplomskom i diplomskom sveučilišnom studiju (preslik diplome)
* dokaz o hrvatskom državljanstvu (preslik domovnice ili osobne iskaznice ili putovnice ili vojne iskaznice ili elektronički zapis iz knjige državljana)
* dokaz o traženom radnom iskustvu u struci od najmanje pet godina (potvrde dosadašnjih poslodavaca o vrsti poslova i trajanju radnog odnosa ili preslike ugovora o radu iz kojih mora biti vidljivo ostvareno radno iskustvo u struci)
* potvrdu – elektronski ispis podataka evidentiranih pri Hrvatskom zavodu za mirovinsko osiguranje ne stariju od jednog mjeseca od dana objave natječaja (izvornik)
* uvjerenje nadležnog suda da se protiv kandidata ne vodi kazneni postupak, ne starije od jednog mjeseca od dana objave natječaja (izvornik).

Ravnatelj se imenuje na mandat od četiri godine, a po isteku mandata ista osoba može, na temelju natječaja ponovno biti imenovana za ravnatelja.

U prijavi se obavezno navode podaci podnositelja prijave (osobno ime i prezime, datum i mjesto rođenja, adresa stanovanja, broj telefona/mobitela, po mogućnosti adresa elektroničke pošte).

Dom zdravlja Karlovac zadržava pravo moguće provjere stručnih i radnih sposobnosti kandidata koji ispunjavaju formalne uvjete natječaja, kao i poništenja natječaja.

Nepotpune i nepravovremene prijave neće se razmatrati.

Podnošenjem prijave na natječaj, kandidati natječaja su izričito suglasni da Dom zdravlja Karlovac kao voditelj zbirke osobnih podataka može prikupljati, koristiti se i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Kandidati će biti obaviješteni o rezultatitma izbora u roku 30 dana od dana isteka roka za podnošenje prijava na natječaj.

Sukladno članku 24. Temeljnog kolektivnog ugovora za službenike i namještenike u javnim službama (NN br. 128/2017, 47/18 i 123/19) natječaj se oglašava putem Hrvatskog zavoda za zapošljavanje, na web-stranici odnosno na oglasnoj ploči ustanove i Hrvatskog zavoda za zapošljavanje te u »Narodnim novinama«, i jednom dnevnom glasilu.

Ova Odluka stupa na snagu danom donošenja.

**Točka 7.**

Usvaja se Izvješće o izvršenju Financijskog plana za 2019. godinu s obrazloženjem, koje se nalazi u prilogu ove Odluke i čini njezin sastavni dio.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 27.2.2020. g. u 14.45 sati.

**PREDSJEDNIK**

**UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**